open-index/open-wikipedia-markdown huggingface dataset:
Pádska nížina

náhľad|Pádska nížina
**Pádska nížina** () je rozsiahle rovinaté územie severného a západného Talianska. Rozprestiera sa v dĺžke  od Álp po Jadranské more v povodí rieky Pád a zaberá plochu okolo . V širšom ponímaní zahŕňa i nížiny v regióne Benátsko a Emilia-Romagna.

Z geomorfologického hľadiska je provinciou Alpsko-himalájskej sústavy. Územie ohraničujú na západe a severe Alpy a na juhu Apeniny. Jeho nadmorská výška sa pohybuje od  v provincii Cuneo, po cca  pod hladinou mora v subregióne Polesine. 

## Vodstvo
* Pád s prítokmi
* Savio, Lamoni, Reno, Adige, Brenta, Piave a Tagliamento

## Mestá
Alessandria, Aosta, Asti, Bellinzona, Bergamo, Brescia, Cuneo, Mantova, Milano, Modena, Novara, Parma, Piacezna a Torino

## Zdroj

Kategória:Taliansko
Gmina Chmielnik

**Gmina Chmielnik** môže byť:
* gmina Chmielnik (powiat kielecki)
* gmina Chmielnik (powiat rzeszowski)
Corno Grande

**Corno Grande** () je najvyšší vrchol Apenín. 

Nachádza sa severovýchodne od Ríma v centrálnej časti pohoria, nazývanej Gran Sasso. Pod jeho vrcholom leží najjužnejší európsky ľadovec Ghiacciaio del Calderone.

## Iné projekty

Kategória:Vrchy v Taliansku
Kategória:Apeniny
Kategória:Dvojtisícovky v Taliansku
Kategória:Geografia Abruzza
Plesnivec alpínsky

**Plesnivec alpínsky** (iné názvy: staršie **plesnivec alpský**, zastarano alebo ľudovo:  *plesniak*, (*alpská*) *protež*, regionálne: *hvezdoň*, *biele kvietky*, *škraty*, *mlynárik*, *kocolabky*; lat. *Leontopodium alpinum*) je veľmi známa a chránená európska horská rastlina z čeľade astrovité (*Asteraceae*). Na Slovensku sa prirodzene vyskytuje v alpínskom a subalpínskom prostredí vo Vysokých Tatrách, Veľkej a Malej Fatre a v Slovenskom raji.

## Opis
Listy a kvety sú pokryté bielymi chlpmi, ktoré vyzerajú ako vlna (plsť). Kvitnúce stonky môžu dorastať do veľkosti 3 až  (v kultivácii až ). Každý kvet sa skladá z piatich až šiestich malých žltých kvetových hláv (), ktoré sú obklopené listeňmi v hviezdicovom usporiadaní. Kvety kvitnú od júla do septembra.

## Výskyt
Plesnivec alpínsky preferuje vápencové skalné miesta vo výškach 2&nbsp;000 až 2&nbsp;900 metrov nad morom. Nie je jedovatý a tradične bol používaný v ľudovej medicíne ako prostriedok proti brušným bolestiam a bolestiam dýchacích ciest. Husté chlpy sú adaptáciou rastliny na vysokú nadmorskú výšku a chráni ju pred chladom, vyschnutiu a ultrafialovým žiarením.

## Kultivácia
Plesnivec alpínsky sa pestuje v záhradách pre svoje zaujímavé kvety a strieborné listy. Táto rastlina má krátku životnosť a rastie zo semien.

## Referencie

## Pozri aj
* Alpy
* Karpaty

## Iné projekty

## Externé odkazy
* Informácie o Plesnivci alpínskom

Kategória:Rastliny s bielymi kvetmi
Kategória:Alpínska flóra
Kategória:Astrovaté
Kategória:Zákonom chránené rastliny na Slovensku
Kategória:Najmenej ohrozené druhy
Evanjelický kostol v Štrbe

**Evanjelický kostol cirkvi augsburského vyznania v Štrbe** bol postavený v roku 1784.

## Iné projekty

Kategória:Štrba
Štrba
Kategória:Architektúra z 1784
Kategória:18. storočie
Štrba
You’re the Voice

„**You’re the Voice**“ je pieseň, ktorú napísali Andy Qunta, Keith Reid, Maggie Ryder a Chris Thompson pre Johna Farnhama, ktorý ju nahral na svoj šestnásty štúdiový album *[[Whispering Jack]]* vydaný v roku 1986. Skladbe bola udelená cena ARIA Music Awards za „Singel roka“. Skladba bola jednou z najväčších hitov v Austrálii a udržala sa na vrchole rebríčkov počas niekoľkých týždňov.

## Pozície v rebríčkoch

## Referencie

Kategória:Single z 1986
Kategória:Single z 1990
Kategória:Piesne Johna Farnhama
Kategória:Popové balady
Kategória:Rockové balady
Poletuška asapan

**Poletuška asapan** () je hlodavec patriaci do čeľade vevericovité. Keď sedí na strome vyzerá ako obyčajný hlodavec, no keď z neho skočí vzlietne ako naozajstný vták. Poletuška asapan nelieta v pravom slova zmysle, pretože nemôže vzlietnuť do výšky. Vo vzduchu však dokáže vynikajúco manévrovať, zatáčať, opisovať kruhy a špirály, dokonca pristáť na tom istom mieste, z ktorého vzlietla.

## Potrava a spôsob obživy
Poletuška je všežravec. Okrem orieškov a semien, ktoré si nosí do svojho príbytku na prezimovanie, sa živí aj púčikmi kvetov, mladými plodmi, lišajníkmi alebo hubami. Živí sa aj lovom rôzneho hmyzu, pavúkov a niekedy plieni vtáčie hniezda. Tak ako väčšina nočných živočíchov má vynikajúci zrak (dokonca aj v tme, pretože má obrovské oči), sluch a citlivé hmatové fúziky. Tieto zmysly jej pomáhajú pri hľadaní potravy.

## Rozmnožovanie
Pohlavnú dospelosť dosahujú poletušky okolo prvého roku života. Mláďatá mávajú raz za jeden rok. Po štyridsiatich dňoch po párení porodí poletuška dve až šesť mláďat. Prichádzajú na svet úplne bezmocné v dutine stromu, hniezde. Keď dosiahnu vek dvoch mesiacov, samica ich vynesie vysoko do koruny stromu a predvádza im ako sa majú odraziť, plachtiť aj pristáť, a potom ich čakajú prvé „skúšobné lety“. Rodina zostáva pohromade až do nasledujúcej jari. Dovtedy mláďatá matku sprevádzajú na nočných výpravách za potravou.

## Spôsob života
Severoamerické poletušky žijú hlboko v korune stromov. Tu využijú svoje letové schopnosti, najlepšie pri preskakovaní z jedného stromu na druhý. Tu im nehrozí žiadne nebezpečenstvo od nepriateľov zo zeme, ale stávajú sa ľahkou korisťou pre orlov alebo jastrabov. Aj preto sú poletušky nočnými živočíchmi.

Ich úkryty sú diery od ďatľov alebo iných vtákov. V lete žijú samotársky a vyhľadávajú pokoj. Zimujú v zoskupení asi dvadsiatich jedincov, aby sa mohli navzájom zohrievať. Keď je však extrémna zima upadajú do stavu strnulosti, z ktorého sa preberajú len raz za čas, aby sa mohli najesť.

## Spôsob lietania
Poletuška riadi smer letu s dokonalou presnosťou. Na začiatku, ešte pred štartom, odhadne smer a vzdialenosť. Potom zoskočí, roztiahne končatiny, teda aj kožný lem medzi nimi a „vzlietne“. Pomocou lakťových ostrôh mení tvar a ovplyvňuje smer letu. Pred pristátím vztýči chvost, čím telo dostane do takmer zvislej polohy. Potom pristáva na všetky štyri nohy naraz. Na kostre poletušky je vidieť ako sa jej kožný lem upína na kosti v štyroch a na chrupkové lakťové ostrohy na dvoch miestach.

## Výskyt a ochrana druhu
Poletušky asapan sa vyskytujú na východe Severnej Ameriky od Kanady až po Mexiko, všade tam, kde sú ihličnaté, zmiešané alebo listnaté lesy s dostatočne vysokými stromami. Poletuškám zatiaľ nehrozí nebezpečenstvo, ich stavy závisia od veľkosti lesných plôch. Prispôsobili sa, a v súčasnosti ich nájdeme aj v blízkosti ľudských obydlí.

## Referencie

## Galéria

Súbor:Southern Flying Squirrel-27527-2.jpg|Poletuška asapan
Súbor:Southern Flying Squirrel-27527-3.jpg|Poletuška asapan
Súbor:Polatouche-estonien.jpg|Poletuška asapan – let


## Iné projekty

Kategória:Vevericovité
Kategória:Najmenej ohrozené druhy
Napoleon II.

**Napoleon François Joseph Charles Bonaparte, vojvoda z Reichstadtu** prezývaný *Orlík* (* 20. marec 1811, Paríž, Francúzsko – † 22. júl 1832, Viedeň, Rakúsko) bol syn francúzskeho cisára Napoleona Bonaparte a rakúskej arcivojvodkyne Márie Lujzy Habsbursko-lotrinskej, rímsky kráľ.

## Život
Ako legitímny potomok cisára Napoleona bol jeho následníkom ako cisársky princ. Okrem toho niesol už v kolíske titul „Jeho veličenstvo rímsky kráľ“. O tri roky neskôr ríša jeho otca padla. Napoleon sa chcel vzdať trónu v prospech svojho syna, spojenecké sily mu však túto možnosť, na naliehanie ruského cára Alexandra I., zamietli.

29. marca 1814 malý princ v sprievode svojej matky, cisárovnej Márie Lujzy, opustil palác Tuileries. Ich prvá zastávka bol zámok Rambouillet, a potom v obavách pred postupujúcimi nepriateľskými vojskami pokračovali k zámku Blois. 13. apríla Mária Lujza a trojročný princ boli späť v Rambouillet. Stretli sa tam s otcom cisárovnej, rakúskym cisárom Františkom I. Dňa 23. apríla, v sprievode rakúskeho pluku, matka a syn opustili Rambouillet vo Francúzsku a boli presunutí do exilu v cisárskej Viedni.

V roku 1815, po porážke pri Waterloo, Napoleon znova odstupoval v prospech svojho syna, ktorého nevidel odkedy ho mocnosti uvrhli do vyhnanstva na ostrove Elba.

Orlík v tom čase už žil vo Viedni a všemožnými spôsobmi sa z neho snažili spraviť pravého Rakúšana. Oslovovali ho „Franz“ (podľa vzoru starého otca cisára Františka I). Neskôr v roku 1818 mu bol udelený titul vojvodu zákupskeho.

Na celom cisárskom dvore mu bola najbližšie mladá princezná Žofia Bavorská (matka neskoršieho cisára Františka Jozefa). Zvyšok dvora si ho viac menej držal od tela, ako nepríjemné dedičstvo. Celý život prežil skôr osamote, ktorú mu podľa možnosti zmierňoval jeho jediný priateľ, poručík Prokesch von Osten.

Rímsky kráľ, francúzsky cisársky princ, rakúsky arcivojvoda, vojvoda z Reichstadtu zomrel v mladom veku na tuberkulózu v zámku Schönbrunn vo Viedni dňa 22. júla 1832.

## Literatúra
* Tulard Jean: *Napoleon II.: legendy a skutečnost*, vydala Mladá fronta, Praha 1994, ISBN 80-204-0502-X
* Holler Gerd: *Orlík, vévoda Zákupský : Napoleonův syn*, vydavatelství Brána, Praha 1999, ISBN 80-7243-038-6
* Liška Vladimír: *Záhadné postavy českých dějin : osobnosti českých dějin 1. díl*, nakladatelství Fontána, Olomouc 2003, ISBN 80-7336-120-5
* Amelunxen Clemens: *Napoleonův klan: rodina ve stínu imperátora*, vydal Knižní klub, Praha 1998, ISBN 80-7176-889-8

## Iné projekty

Kategória:Bonapartovci
Kategória:Cisári Francúzska
Kategória:Úmrtia na tuberkulózu
Kategória:Nositelia Rádu zlatého rúna
Kategória:Nositelia Kráľovského uhorského radu sv. Štefana
Kategória:Pochovaní v kapucínskej krypte vo Viedni
Kategória:Nositelia veľkokríža Radu čestnej légie
Krvotvorba

**Krvotvorba** alebo **hematopoéza** alebo **hemopoéza** je proces tvorby a obnovy krvných elementov. Umožňuje ju existencia kmeňových buniek kostnej drene a lymfatického tkaniva.

## Erytropoéza

Červené krvinky majú životnosť približne 120 dní. Po tomto čase zanikajú v slezine. Tvorba červených krviniek alebo erytropoéza prebieha počas celého života, najmä v bunkách kostnej drene. Najintenzívnejšia je v detstve a postupne so starnutím organizmu sa znižuje. 

Tvorbu červených krviniek podnecuje hormón erytropoetín.  

## Leukopoéza

Leukopoéza je tvorba bielych krviniek, zdroja tzv. bunkovej imunity.

## Trombopoéza

Trombopoéza je tvorba krvných doštičiek, ktoré sú jedným zo základných faktorov zrážania krvi.

## Zdroj
*

Kategória:Fyziológia
Kategória:Krv
Telfusa

**Telfusa** môže byť:
* staroveké mesto v Arkádii na ľavom brehu rieky Ládón, pozri Telfusa (Arkádia)
* nymfa v gréckej mytológii, dcéra riečneho boha Ládóna, pozri Telfusa (mytológia)
Šunka

[náhľad|Šunka s [Klinčekovec voňavý|klinčekmi]]
**Šunka** je bravčové (zvyčajne stehno) kuracie alebo hovädzie mäso upravené údením, sušením alebo dusením. Takmer všetky šunky sa dnes predávajú ako celkom dusené alebo údené.

Félix Vallotton, 1918 - Le Jambon.jpg|*Le jambon* (Félix Vallotton, 1918).
Édouard Manet - Le jambon.jpg|*Le jambon* (Édouard Manet, c. 1875).
Paul Gauguin 035.jpg|*Le jambon* (Paul Gauguin, 1889).

## Referencie

## Iné projekty

Kategória:Údeniny
Server Side Includes

**Server Side Includes** (skrátene **SSI**) je jednoduchý webový skriptovací jazyk, ktorý sa vykonáva na strane servera tesne pred odoslaním stránky užívateľovi. SSI patrí k najstarším skriptovacím jazykom.

Používa sa hlavne na skladanie jednej stránky z rôznych menších častí.

Súbory SSI majú prípony **.shtml,.shtm,.stm,.inc,.ssi**

Výhodou SSI je, že sa do HTML kódu zapisuje v tvare HTML komentára, teda medzi značky . Preto, ak nie je SSI na serveri podporované, ostanú SSI príkazy v stránke jednoducho zakomentované.

Najčastejšie používaný príkaz SSI je na vkladanie určitého obsahu do stránky.

```xml

```


SSI dokáže spolupracovať s databázou **ODBC**.

## Najčastejšie používané príkazy

## Externé odkazy
* Server Side Includes v skratke
* SSI developer (anglicky)

Kategória:Skriptovacie jazyky
Kategória:World Wide Web
Hydrometria

**Hydrometria** je časť hydrológie zaoberajúca sa spôsobmi merania hydrologických prvkov ako sú zrážky, charakteristiky podzemných vôd alebo prietok povrchových tokov, potrebnými prístrojmi, ako aj metódami ich získavania, prenosu, spracovania a archivácie hydrologických údajov.

Hydrometria je široko používaná pri výskume fyzikálnych javov, hlavne v experimentálnej hydroaeromechanike. Využíva sa tiež v leteckom, chemickom a potravinárskom priemysle, pri ťažbe zemného plynu a ropy a iné.

## Pozri aj

Kategória:Hydrológia
Gmina Czarna

**Gmina Czarna** môže byť:
* gmina Czarna (powiat bieszczadzki)
* gmina Czarna (powiat dębicki)
* gmina Czarna (powiat łańcucki)
Gmina Czarnocin

**Gmina Czarnocin** môže byť:
* gmina Czarnocin (powiat kazimierski)
* gmina Czarnocin (powiat piotrkowski)
Gmina Czernichów

**Gmina Czernichów** môže byť
* gmina Czernichów (powiat krakowski)
* gmina Czernichów (powiat żywiecki)
Gmina Zakrzew

**Gmina Zakrzew** môže byť:
* gmina Zakrzew (powiat lubelski)
* gmina Zakrzew (powiat radomski)
* gmina Zakrzewo (powiat aleksandrowski)
* gmina Zakrzewo (powiat złotowski)
Diskové koleso z ľahkej zliatiny

[náhľad|Koleso z ľahkej zliatiny značky [Enkei]]
[náhľad|Koleso zo zliatiny horčíka superšportového automobilu [Porsche Carrera GT]]
[náhľad|Koleso z ľahkej zliatiny značky [Alcoa použité na nákladnom automobile]]
**Diskové koleso z ľahkej zliatiny** zjednodušene len **koleso z ľahkej zliatiny** alebo aj **ľahkozliatinové koleso** je automobilové (automobil, motocykel, nákladný automobil) koleso, ktoré je vyrobené so zliatiny hliníka alebo horčíka (alebo niekedy aj kombinácia oboch) a je vyrobené ako jeden celok, t. j. disk kolesa spolu s ráfikom. Tieto kolesá sú ľahšie a pevnejšie a poskytujú lepšie vedenie tepla a takisto aj vzhľad.

## Vlastnosti
Oproti oceľovým kolesám majú kolesá z ľahkých zliatin výhodu vo svojom estetickom vzhľade. Kolesá s vysokým podielom horčíka sú navyše mimoriadne ľahké, čo sa odráža na lepšom pružení. Ľahšie kolesá z ľahkých zliatin znižujú veľkosť neodpruženej hmoty, čo sa pozitívne prejavuje na jazdných vlastnostiach vozidla. Pritom pokles hodnôt zotrvačných síl rotujúceho kolesa zvyšuje dynamiku akcelerácie aj brzdenie. Zníženie celkovej hmotnosti vozidla môže tiež prispieť k zníženiu spotreby paliva. Kolesá z ľahkých zliatin sú lakované, preto im, zvlášť v zime, hrozí, že sa v slanom prostredí táto vrstva poškodí a zliatina kovov pod lakom začne galvanicky korodovať, to môže zas viesť k úniku vzduchu z pneumatiky. Kolesá z ľahkých zliatin nie sú, na rozdiel od plechových diskov zvárané.

## Horčíkové kolesá
Kolesá zo zliatiny horčíka sa používajú najmä pre pretekárske automobily, prípadne pre exkluzívne a športové modely automobilov. Kolesá sú vyrábané kovaním zo zliatiny horčíka (ZK60, AZ31 a AZ91). Kolesá zo zliatiny horčíka sú používané pre kolesá motocyklov. Hmotnosť priemerného automobilového kolesa z horčíka je asi 5 (v závislosti na veľkosti). Na rozdiel od bežného kolesa z hliníkovej zliatiny, kde môže byť hmotnosť až dvojnásobná. Nevýhodou kolies z horčíkovej zliatiny je horľavosť, z toho dôvodu boli horčíkové kolesá v rámci niektorých motoristických pretekov zakázané.

## Známi výrobcovia kolies z ľahkých zliatin
* 5Zigen
* ADVAN
* Alcoa (výrobky z hliníkovej zliatiny)
* Alessio
* Alutec
* American Racing
* Asanti
* BBS
* Brock
* Dotz
* Enkei
* König
* Lexani
* OZ Racing
* RO_JA
* Ronal
* Schmidt
* Speedline
* SSR
* TSW
* Volk Racing
* Weld Racing
* Work

## Referencie

## Iné projekty

## Externé odkazy
* Kolesá z ľahkých zliatin, kované kolesá a liate kolesá  – Články a fotografie

Kategória:Kolesá
Syvakivci

**Syvakivci (Syvyvkivci)** () je dedina na Ukrajine v Lypoveckom rajóne vo Vinnyckej oblasti. Žije tu 698 obyvateľov.

## Externé odkazy
* Najvyššia Rada Ukrajiny 

Kategória:Dediny v Lypoveckom rajóne
Gmina Dobra

**Gmina Dobra** môže byť:
* gmina Dobra (powiat limanowski)
* gmina Dobra (powiat łobeski)
* gmina Dobra (powiat policki)
* gmina Dobra (powiat turecki)
Recovery

***Recovery*** je v poradí siedmy štúdiový album od amerického rappera Eminema vydaný 18. júna 2010. Pôvodne malo ísť o pokračovanie jeho predošlého albumu Relapse, Eminem ale 14. apríla 2010 oznámil, že jeho nový album sa bude volať Recovery. Producentsky sa na albume podieľali Dr. Dre, Alex Da Kid, Boy-1da, DJ Khalil, Just Blaze.

Album debutoval na prvom mieste amerického Billboardu s 741&nbsp;000 predanými kópiami. Celosvetovo sa ho za prvý týždeň predalo 1&nbsp;098&nbsp;000 kusov. Recovery sa stal v USA najpredávanejším albumom roka s 3,42 milióna predaných kópií a v rebríčku celosvetovo najpredávanejších albumov roka skončil druhý s 5,8 miliónmi predaných kópií. Z albumu vyšli štyri single, ktoré mali úspech v rebríčkoch, vrátane hitu „No Love“ a celosvetových hitov „Not Afraid“ a „Love the Way You Lie“. Napriek menším výhradám voči konzistencii albumu, *Recovery* získal pozitívne hodnotenia od väčšiny hudobných kritikov, ktorí chválili Eminemovo rapovanie. Album získal cenu Grammy za najlepší rapový album.

## Zoznam skladieb

*Bonusové skladby

## Referencie

Kategória:Hudobné albumy z 2010
Kategória:Albumy Eminema
Space Bound

„**Space Bound**“ je štvrtý singel z albumu *[[Recovery]]* od amerického rappera Eminema, ktorý by mal byť vydaný 8. máj 2011. Singel produkoval americký producent Jim Jonsin.

## Videoklip
Videoklip k singlu sa natáčal vo februári 2011 v Los Angeles. Režíroval ho Joseph Kahn, ktorý v minulosti režíroval aj video k Eminemovmu úspešnému singlu Love the Way You Lie. V klipe účinkuje americká porno herečka Sasha Grey.
Hoci video bolo natočené už vo februári a fotky z natáčania, prípadne scény z videa odvtedy už unikli na internet, stále nie je jasné kedy bude videoklip oficiálne vypustený. Režisér Joseph Kahn 19. júna cez svoj twitter vyhlásil, že video je konečne dokončené a čoskoro by sa malo dočkať premiéry. 23. júna Eminem oznámil cez Twitter, že video bude mať premiéru 24. júna na stránke iTunes a 27. júna na stránke VEVO.

## Referencie

Kategória:Single z 2011
Kategória:Piesne Eminema
Airbus A330 MRTT

**Airbus A330 Multi Role Tanker Transport** (MRTT) je tankovacie lietadlo postavené na základe civilného Airbusu A330-200. A330 MRTT si objednali Royal Australian Air Force (RAAF), Royal Air Force (RAF), Kráľovské saudské vzdušné sily a Vzdušné sily Spojených arabských emirátov. Lietadlo EADS/Northrop Grumman KC-45 je verziou A330 MRTT pre United States Air Force.

## Charakteristika
Jednou z najväčších výhod použitia A330 ako tankovacieho lietadla je jeho obrovská kapacita palivových nádrží. 111&nbsp;000&nbsp;kg paliva je uskladnených v krídlach, čo umožňuje prevážať v trupe náklad až do hmotnosti 43&nbsp;ton. Množstvo prevážaného paliva môže byť ďalej zväčšené inštaláciou podpodlahových palivových nádrží, ktoré nijako neobmedzujú kapacitu nákladného/prepravného priestoru. Ďalšou výhodou A330 MRTT je, že dvojmotorový A330 zdieľa rovnaké krídlo ako štvormotorový A340. To dovoľuje pri A330 MRTT využiť dva vonkajšie úchytné body, na ktorých sú na A340 vonkajšie motory, pre inštaláciu tankovacích podvesov.

## Varianty
;A330 MRTT :
;KC-30A :
;Voyager :

## Používatelia
; Austrália
* Royal Australian Air Force v roku 2023 vlastnilo 6 kusov lietadiel.

; Saudská Arábia
* Kráľovské saudské vzdušné sily objednali 6 lietadiel.

; Spojené arabské emiráty
* Vzdušné sily Spojených arabských emirátov objednalo 3 lietadlá.

;
* Royal Air Force si prenajme 14 lietadiel, s dvomi v súčasnosti postavenými a podrobujúcimi sa testovacích letov.

## Špecifikácie
;Zdroj:A330 MRTT KC-30, Airbus A330

### Hlavné charakteristiky
* **Posádka**: 2 piloti, 1 AAR operátor
* **Kapacita**: 380 cestujúcich a 8 vojenských lôžok + 1LD6 kontajner + 1LD3 kontajner (náklad dolnej paluby)
* **Dĺžka**: 
* **[[Rozpätie krídel]]**: 
* **Výška**: 
* **Plocha krídel**: 
* **Prázdna hmotnosť**: 125&nbsp;000&nbsp;kg
* **Užitočné zaťaženie**: Zaťaženie nie pre palivo: 45&nbsp;000&nbsp;kg
* **[[Maximálna vzletová hmotnosť]]**: 233&nbsp;000&nbsp;kg
* **Pohonná jednotka**: 2 × Rolls-Royce Trent 772B alebo General Electric CF6-80E1A4 alebo Pratt & Whitney PW 4168A dvojprúdové motory , 320&nbsp;kN každý
* **Maximálny objem paliva**: 111&nbsp;000&nbsp;kg

### Výkony
* **[[Maximálna rýchlosť]]**: /h
* **[[Cestovná rýchlosť]]**: /h
* **[[dolet (letecká technika)|Dolet]]**: 
* **[[Dostup]]**: 

## Referencie

## Iné projekty

## Externé odkazy
* Stránka o A330 MRTT na Airbus Military 
* Oficiálna KC-30 Tanker stránka 

Kategória:Vojenské dopravné lietadlá
Kategória:Tankovanie počas letu
Biograd na Moru

**Biograd na Moru** je prístavné a turisticky obľúbené mesto v severnej Dalmácii v Chorvátsku. Nachádza sa v Zadarskej župe, približne  juhovýchodne od Zadaru.

## Geografia
Mesto sa nachádza juhovýchodne od Zadaru na malom polostrove, obklopenom zátokami Bošana a Soline. Pred otvoreným morom mesto chráni ostrov Pašman, vytvárajúci *Pašmanski kanal*. V blízkosti sa nachádzajú malé ostrovy *Planac* a *Sveta Katarina*. Priemerná teplota v meste je v januári 7&nbsp;°C a v júli 24&nbsp;°C.

## Dejiny
Názov Biograd na Moru znamená v preklade *Biele mesto na mori* a prvá zmienka o „meste, založenom kráľom“ siaha do 10. storočia. Biograd sa stal hlavným mestom chorvátskych kráľov a biskupov. V roku 1102 sa tu Koloman korunoval za uhorského kráľa. V roku 1202, pri okupácii Zadaru (Zary) vojakmi štvrtej križiackej výpravy sem ušlo z mesta mnoho ľudí. Preto je Zadar označovaný aj ako *Zara vecchia* („Stará Zara“) a Biograd označovaný ako Nový Zadar.

Počas 13. a 14. storočia mestu vládli vojvoda z Cetiny, templárski rytieri z Vrany a vojvoda z Bribiru. V roku 1409 bolo mesto začlenené do Benátskej republiky, do ktorej patrilo až do roku 1797, kedy republika padla.

Počas benátsko-tureckých vojen bolo mesto značne poškodené a v rokoch 1521 a 1646 vypálené. V 16. a 17. storočí sa v Biograde formovala chorvátska armáda, ktorá sa výrazne angažovala v bojoch proti Turkom.

Po skončení I. svetovej vojny sa v roku 1920 objavili v okolí prví turisti z Česko-Slovenska. Prvý hotel bol postavený v roku 1935, čím sa Biograd otvoril turistom.

V rokoch 19911993 bolo mesto značne poškodené dlhodobým bombardovaním srbských jednotiek počas Chorvátskej vojny za nezávislosť.

## Iné projekty

## Externé odkazy
* Oficiálna stránka mesta

## Zdroj

Kategória:Mestá v Chorvátsku
Kategória:Prímorské letoviská v Chorvátsku
Need for Speed: The Run

***Need for Speed: The Run*** je osemnáste pokračovanie série hier automobilových pretekov Need for Speed, ktoré bolo vydané dňa 18. novembra 2011.  Hru bude poháňať herný engine Frostbite 2.0.

## Referencie

## Externé odkazy
* Oficiálna webstránka

Kategória:Počítačové hry z 2011
Kategória:Need for Speed
Kategória:Hry pre PlayStation 3
Kategória:Hry pre Windows
Kategória:Hry pre Xbox 360
Kategória:Hry pre Wii
Kategória:Hry pre Nintendo 3DS
Need for Speed

***Need for Speed*** (z ) je séria populárnych pretekárskych videohier a počítačových hier, vydávaných spoločnosťou Electronic Arts. Myšlienkou tejto série boli jednoduché a hlavne zábavné (nerealistické) preteky áut. Dôkazom toho je to, že pri hre nie vždy platia základné fyzikálne princípy (vzdušný tunel, šmyky, zmena smeru). Do pretekov sa pridávali klasické autá, ktoré mali na trati zavadzať, prvé verzie sa vyznačovali bohatým množstvom cheatov (podvodov). Každá tretia verzia bola zameraná ako naháňanie sa s policajtmi kvôli zvýšenej rýchlosti.

## Externé odkazy
* Oficiálna stránka série


Kategória:Arkády
Kategória:Počítačové hry
Graveyard Shift

**Graveyard Shift** je poviedka Stephena Kinga zo zbierky s rovnakým názvom. V roku 1990 bol podľa nej natočený rovnomenný film.

## Dej

Mladý tulák Hall pracoval v starej schátranej textilke v malom meste v Maine, keď mu jeho šéf, a pár ďalším zamestnancom, ponúkol možnosť asistovať v obrovskej upratovacej akcii v pivniciach. Pivnice boli zapratané starým neporiadkom, ktorý bolo treba odstrániť a rovnako sa zbaviť všetkých potkanov, ktorí sa tam za ten čas rozmnožili. V súčasnej podobe je to skôr hniezdo potkanov a netopierov. Napádali pracovníkov a výrazne im sťažovali ich čistiace práce. Neskôr objavia padacie dvierka v mnohých častiach pivnice, kam sa potkany neustále schovávajú a zaliezajú. Hall sa rozhodne ísť dnu, no prinúti k tejto činnosti aj svojho šéfa, nakoľko ich do tejto upratovacej akcie dostal. Objavia ďalšiu pivnicu, ktorá ako akýsi tunel vedie stále ďalej a ďalej. Na konci je veľké hniezdo zmutovaných potkanov a netopierov, ktorí narástli do obrovskej veľkosti a na oboch mužov zaútočia. Hoci sa snažia zachrániť útekom, dostihnú ich a obaja zomierajú vnútri tunela pod padacími dvierkami. 

Medzitým ostatní z tímu neustále očakávajú, kedy sa Hall so šéfom vrátia, no keďže sa nič nedeje, sú rozhodnutí vziať si baterky a vydať sa do tunela za nimi, zistiť, čo sa stalo.

Kategória:Stephen King
Ibéria

**Ibéria** (starogr. Ibéria, lat. Iberia) môže byť:
* antický názov Pyrenejského polostrova (Hispánie) pred dobytím Rímskou ríšou, pozri Pyrenejský polostrov
* antický názov Kartlijského kráľovstva (dnešné východné Gruzínsko), pozri Ibéria (Kaukaz)
* v 11. stor. po Kr. východná thema Byzantskej ríše, na severovýchode súčasného Turecka, pozri Ibéria (thema)

**Iberia**  môže byť:
* sídlo v USA:
**Iberia (Missouri)
**Iberia (Ohio)
**Iberia Parish
* okres v provincii Tahuamanu v Peru, pozri Iberia (Peru)
* suita pre klavír Isaaca Albéniza, pozri Iberia (Albéniz)
* kniha Jamesa Michenera, pozri Iberia (kniha)
* druhá časť orchestrovej kompozície Images pour orchestre Clauda Debussyho
* španielska letecká spoločnosť, pozri Iberia (letecká spoločnosť)
Aikenov kód

náhľad|Aikenov kód
**Aikenov kód** (označovaný aj **2-4-2-1**) je doplnkový BCD kód. Kód bol vyvinutý Howardom Aikenom pôvodne na používanie v dátových prenosoch. V súčasnosti sa používa v niektorých počítačoch, digitálnych hodinkách alebo v kalkulačkách. 

Kategória:Kódovanie
Merný výkon

**Merný výkon** môže byť:
* v optike, pozri merný svetelný výkon
* v technike, pozri merný objemový výkon
Elektrický ohrev

**Elektrický ohrev** je spôsob ohrevu vody, vzduchu či pevnej látky pomocou elektrickej energie.

Existuje niekoľko typov elektrického ohrevu:
* *odporový*
* *oblúkový*
* *indukčný*
* *dielektrický*

## Odporový ohrev
Odporový ohrev sa rozdeľuje na priamy a nepriamy.

### Priamy odporový ohrev
Elektrický prúd preteká priamo zohrievanou látkou. Súvisí s odporom zohrievaného materiálu:

Q = P . t

### Nepriamy odporový ohrev
Teplo vzniká vo vyhrievacom telese (najčastejšie vyhrievacia špirála) a do zohrievaného materiálu sa dostáva vedením.

## Oblúkový ohrev
Teplo vzniká v elektrickom oblúku, čo je výboj v silne ionizovanom plyne (plazma – 4. skupenstvo hmoty), napríklad aj vzduchu. Vzniká pri rozpojení dvoch elektród, medzi ktorými stále prechádza elektrický prúd, teda preskakuje elektrický oblúk. Teplota v jadre plynu môže dosahovať teplotu až 5&nbsp;000&nbsp;°C. 

Využíva sa na výrobu ocele zo surového železa a na zváranie.

## Indukčný ohrev
Teplo vzniká pôsobením indukčných vírivých prúdov.

### Indukčná pec
Indukčná pec je v podstate transformátor, ktorého výstupné vinutie tvorí kus kovu, ktorý sa zohrieva alebo taví. Vstupné vinutie tvorí medená trubica, ktorou preteká chladiaca kvapalina, aby sa neroztavila. Teploty dosahujú 1&nbsp;500 až 2&nbsp;500&nbsp;°C a výkony v indukčných peciach dosahujú až 10&nbsp;MW.

Indukčná pec sa využíva na výrobu špeciálnych, veľmi čistých zliatin. Taktiež sa využíva povrchový indukčný ohrev na kalenie hriadeľov. Výhodou oproti klasickému kaleniu je, že je možné ohriať iba povrch materiálu (hriadeľa), po prudkom ochladení sa skalí iba povrch objektu a stred ostáva húževnatý.

## Dielektrický ohrev
Teplo vzniká v celom objeme látky stratami dielektrika, ktoré je umiestnené v striedavom elektrickom poli – používa sa napätie okolo 20&nbsp;kV a frekvencia 5 až 40&nbsp;MHz.  

## Výhody a nevýhody elektrického ohrevu
;Výhody:
* neprodukuje žiadne znečistenie
* jednoduchý rozvod energie
* jednoduchá a presná regulácia teploty
* možnosť dosahovať vysoké teploty (až 5&nbsp;000&nbsp;°C)

;Nevýhody:
* v súčasnosti najdrahší ohrev
DOB

**DOB**, systémový názov **2,5-dimethoxy-4bróm-amfetamín**, je nová syntetická droga. Ide o amfetamín obohatený o bróm. Droga sa radí medzi halucinogény. Účinkuje priemerne až po troch hodinách a halucinogénny efekt môže trvať až 72 hodín.

## Vplyv na organizmus
* najprv stimulačné účinky
* psychotické správanie

### Referencie
*

Kategória:Drogy
Kategória:Halucinogény
Jon Cryer

**Jon Cryer** (* 16. apríl 1965, New York, New York, USA) je americký herec, scenárista a filmový producent. Je synom herečky a speváčky Gretchen Cryerovej. 

Od roku 2003 je známy predovšetkým rolou Alana Harpera v americkom sitkome *[[Dva a pol chlapa]]*. Za tento sitkom vyhral svoju prvú cenu Emmy v roku 2009. Takisto získal tri skoršie nominácie na cenu Emmy v kategórii Najlepší herec vo vedľajšej úlohe v komediálnom seriáli.

V roku 1999 oženil s britskou herečkou Sarah Trigger s ktorou má syna Charlieho Austina. Pár sa rozviedol v roku 2004. Vo februári 2007 v epizóde seriálu *Dva a pol chlapa* s názvom "The Tonight Show With Jay Leno" oznámil, že si chce vziať reportérku Lisu Joyner. Pár sa vzal v júni 2007 v Mexiku. Spolu si adoptovali dievčatko Daisy.

## Filmografia

### Herec
* *No Small Affair* (1984) ako Charles Cummings
* *Noon Wine* (1985) ako Teenage Herbert
* *Pretty in Pink* (1986) ako Phil 'Duckie' Dale
* *Morgan Stewart's Coming Home* (1987) ako Morgan Stewart
* *O.C. and Stiggs* (1987) ako Randall Schwab Jr.
* *Superman IV: The Quest For Peace* (1987) ako Lenny
* *Dudes* (1987) ako Grant
* *Hiding Out* (1987) ako Andrew Morenski/Max Hauser
* *Rap Master Ronnie: A Report Card* (1988)
* *Penn & Teller Get Killed* (1989) ako tretí Frat Boy
* *The Famous Teddy Z* (1989) ako Teddy Zakalokis
* *[[Horúce strely]]* (1991) ako Jim „Wash Out“ Pfaffenbach
* *The Waiter* (1993) ako Tommy Kazdan
* *Heads* (1993) ako Guy Franklin
* *Partners* (1995) ako Bob
* *The Pompatus of Love* (1996) ako Mark
* *Cannes Man* (1996) ako Cameo
* *Plan B* (1997) ako Stuart Winer
* *It's Good to Be King* (1997) ako Mort
* *Two Guys a Girl and a Pizza Place* (1998) ako Justin
* *Getting Personal* (1998) ako Sam Wagner
* *Went to Coney Island on a Mission From God... Be Back by Five* (1998) ako Daniel
* *Holy Man* (1998) ako Barry
* *Mr. Show* (1998) ako Duckie
* *The Trouble with Normal* (2000) ako Zack Mango
* *Glam* (2001) ako Jimmy Pells
* *Hey Joel* (2003) (hlas) ako Joel Stein
* *Stripperella* (2003) (hlas)
* *Becker* (2003) ako Roger
* *[[Dva a pol chlapa]]* (2003 – súčasnosť) ako Alan Harper
* *The Metro Chase* (2003) ako Mr. Stamm
* *[[Danny Phantom]]* (2005) ako Freakshow
* *[[Hannah Montana]]* (2010) ako Kenneth Truscott, hosť

### Scenárista
* *The Pompatus of Love* (1996) 
* *Went to Coney Island on a Mission From God... Be Back by Five* (1998)

### Producent
* *Getting Personal* (1998)
* *Went to Coney Island on a Mission From God... Be Back by Five* (1998)

## Referencie

## Iné projekty

## Externé odkazy
* 
* 

Kategória:Filmoví herci USA
Kategória:Scenáristi USA
Kategória:Televízni herci USA
Kategória:Televízni režiséri USA
Kategória:Televízni producenti USA
Kategória:Držitelia ceny Emmy za najlepší mužský herecký výkon (komédia)
Kategória:Osobnosti z New Yorku
Merný svetelný výkon

**Merný svetelný výkon** elektrického svetelného zdroja je podiel svetelného toku a elektrického výkonu, vyjadruje koľko lumenov vyžiari svetelný zdroj na každý watt svojho výkonu. Týmto parametrom je teda možné vyjadriť úspornosť svetelného zdroja.
Hospodárnosť je daná pomerom lumen/watt.

## Prehľad merných svetelných výkonov

Kategória:Osvetlenie
Propane Nightmares

„**Propane Nightmares**“ je druhý singel austrálskej drum and bassovej skupiny Pendulum z ich druhého štúdiového albumu *[[In Silico]]*. Singel obsahuje prvky piesne „Million Miles From Home“ od nemeckej happy hardcorovej skupiny Dune.

Pieseň bola v Austrálii a na Novom Zélande vydaná 12. apríla 2008 výhradne vo forme digital download, kde bola skupina v tom čase na turné. Neskôr, 21 .apríla bola globálne vydaná vo forme digital download a vo fyzických formátoch 28. apríla.

## Formáty a zoznam skladieb
Toto sú hlavné formáty a súvisiace zoznamy skladieb singlu „Propane Nightmares“, ktorý napísal Rob Swire, Bernd Burhoff, Oliver Froning a Jens Oettrich.

**12″ vinyl singel**
(WEA445T; vydaný 28. apríla 2008)
:A. „Propane Nightmares“ –  5:13
:B. „Propane Nightmares“ (V. I. P. mix) – 5:22

**CD Singel**
(WEA445CD; vydaný 28. apríla 2008)
#„Propane Nightmares“ (radio edit) – 4:19
#„Propane Nightmares“ (original version) – 5:13

**Digital EP**
(iTunes Store, 7digital; vydaný 18. apríla 2008)
#„Propane Nightmares“ –  5:13
#„Propane Nightmares“ (V. I. P. mix) – 5:22
#„Propane Nightmares“ (VST remix) – 4:48

**Promo CD singel**
#„Propane Nightmares“ (Celldweller remix) – 5:36
#„Propane Nightmares“ (VST remix) – 4:48

## Zostava
Nasledujúci ľudia prispeli k výrobe singlu „Propane Nightmares“.
*Rob Swire – vokály, syntetizátor, mixovanie
*Peredur ap Gwynedd – gitara
*Paul Kodish – bicie
*Gareth McGrillen – basová gitara, druhotné vokály 
*Andy Wood – trombón
*Andy Greenwood – trúbka
*Craig Wild – trúbka
*Simon Askew – mixovanie
*John Davis – mastering

## Referencie

## Externé odkazy
* Pendulum Video – "Propane Nightmares" 
* Text piesne

Kategória:Single z 2008
Kategória:Single skupiny Pendulum
Kategória:Piesne z 2008
Kategória:Piesne skupiny Pendulum
Kategória:Piesne zložené Robom Swirom
Groma

náhľad|Groma
**Groma** bol geodetický nástroj, ktorý používali starovekí Rimania. Vo svojej dobe patril medzi najviac používané geodetické nástroje. Groma bol jednoduchý nástroj, ktorý umožnil geodetom vymeriavať pravé uhly a priamky. Slúžil na vytýčenie ciest, chrámov, miest a poľnohospodárskej pôdy. 

Je pravdepodobné, že tento nástroj vyvinuli Etruskovia a Rimania ho prevzali a v tom čase zdokumentovali. Po páde Rímskej ríše sa dostalo rímske zememeračstvo do úpadku a potreba používania gromy upadla.

## Konštrukcia
Skladá sa z troch základných častí:
* stelletta – je umiestnená na vrchole. Skladá sa z dvoch rovnakých ramien, ktoré tvorí železný profil v kombinácii s drevom. Na ich štyroch koncoch (curnicula) sú zavesené olovnice.
* rostrum – je stojan, ktorý umožňuje na dvoch kĺboch otáčanie stelletty aj vertikálneho ferramenta. Vzdialenosť kĺbov je 0,2963 m.
* ferramento – je vertikálna tyč, ktorá nesie všetky ostatné časti. Je ukončená hrotom pre lepšiu stabilitu.

## Použitie
Groma bola umiestnená vertikálne napr. zabodnutá hrotom do zeminy. Pomocou štyroch olovníc na stellete sa zistila súbežnosť. Piata olovnica, ktorá vychádzala priamo zo stredu stellety umožňovala vyrovnanie gromy do ideálnej vertikálnej polohy a určil sa tak východiskový bod. Tento bod bol napr. vrcholom pravého uhla.

Geodet vymeral priamku tak, že dve olovnice na povraze prekrytím vytvorili pomyselnú priamku na ktorú sa pridal tretí bod. Presnosť závisela priamo od skúseností geodeta, pretože merania vykonával iba pozorovaním.

## Referencie

## Iné projekty

Kategória:Architektúra v starovekom Ríme
Kategória:Geodézia
Kategória:Nástroje
Kaspar Capparoni

**Gaspare „Kaspar“ Capparoni** (* 1. august 1964, Rím, Taliansko) je taliansky herec.

Jeho herecká kariéra začala, keď mal osemnásť rokov vďaka režisérovi a dramaturgovi Giuseppe Patroni Griffimu. V roku 1984 hral vo filme *[[Femómén (film)|Fenomén]]* a ďalších filmoch talianskych režisérov.

Známym sa stal predovšetkým ako herec televíznych filmov, najmä v epizódach *[[Elisa z Rivombrosy]]*, *[[Okúzlenie]]* či *[[Komisár Rex]]*.

## Filmografia
### Kinofilmy
* 1984 – *[[Fenomén (film)|Fenomén]]*
* 1985 – *[[Colpi di luce]]*
* 1999 – *[[Gialloparma]]*
* 2002 – *[[Encantado]]*
* 2005 – *[[Il ritorno del Monnezza]]*
* 2007 – *[[Two families]]*
* 2007 – *[[Il sole nero]]*

### Televízia
[náhľad|Kaspar Capparoni s [Denise Zich a Martinom Weinekom]]
*1995 – *[[Addio e ritorno]]*
*2000 – *[[Tequila and Bonetti|Tequila & Bonetti]]* (epizóda: „Cuore rapito“)
*2000 – *[[La casa delle beffe]]*
*20002001 – *[[Ricominciare]]*
*2001 – *[[Piccolo mondo antico (film 2001)|Piccolo mondo antico]]*
*2001 – *[[Incantesimo (serie televisiva)|Incantesimo 4]]*
*2003 – *[[Elisa di Rivombrosa]]*
*2005 – *[[La caccia]]*
*2005 – *[[Provaci ancora Prof]]* (epizóda: „La mia compagna di banco“)
*2006 – *[[Capri (seriál)|Capri]]* (series)
*2007 – *[[Donna detective|Donna Detective]]*
*2008 – *[[Komisár Rex]]* (miniseries)
*2008 – *[[Capri (seriál)|Capri 2]]*
*2009 – *[[Il giudice Mastrangelo|Il giudice Mastrangelo 3]]*

## Iné projekty

## Externé odkazy
*Oficiálna webstránka
*

Kategória:Žijúci ľudia
Kategória:Talianski filmoví herci
Kategória:Talianski televízni herci
Kategória:Osobnosti z Ríma
Aphrodite

***Aphrodite*** je jedenásty štúdiový album austrálskej hudobníčky Kylie Minogue. Bol to jej prvý štúdiový album po troch rokoch po jej albume *[[X (album, Kylie Minogue)|X]]* (2007). Minogue začala spolupracovať s britským producentom elektronickej hudby Stuartom Priceom, ktorý sa stal výkonným producentom albumu. Album bol celosvetovo vydaný v júli 2010 a predchádzalo mu vydanie singlu „All the Lovers“.

## Zoznam skladieb

## Referencie

* 

## Externé odkazy
* Oficiálna stránka 

Kategória:Albumy Kylie Minogue
Kategória:Hudobné albumy z 2010
2. hokejová liga (Slovensko) 2002/2003

**2. hokejová liga (Slovensko) 2002/2003** bola desiatou sezónou 2. hokejovej ligy. Súťaž bola rozdelená do dvoch skupín. Prví dvaja z každej skupiny postúpili do baráže o 1. hokejovú ligu. V zápasoch o celkového víťaza porazilo družstvo ŠHK 37 Piešťany družstvo HK Brezno  na zápasy.

## Skupina Západ

## Skupina Východ

* Pôvodne mali v súťaži štartovať aj kluby ŠK Zvolen, HKm Detva a HKm Zvolen C, ale zo súťaže sa odhlásili 

## Zápasy o víťaza

## Referencie

## Externé odkazy
* Denník Šport, ročník 2003 (február, marec)

Kategória:Sezóny slovenskej hokejovej ligy
Kategória:Ľadový hokej v 2002
Kategória:Ľadový hokej v 2003
Kráľovské jablko

[thumb|Cisárske jablko [Svätá rímska ríša|Svätej rímskej ríše]]
**Kráľovské jablko** je jeden z korunovačných klenotov v tvare gule s krížom na hornej strane. Symbolizuje moc a vládu nad svetom (guľa (sféra) je symbolom univerzálnej vlády), ktorú vykonáva kresťanský panovník (kríž).

## Kráľovské jablká niektorých monarchií
thumb|Korunovačné klenoty ruských cárov s kráľovským jablkom

### Prusko
Pruské kráľovské jablko v tvare modrej smaltovanej gule so zlatým prstencom a zlatým krížom je zdobené 50 brúsenými kameňmi a 36 rubínmi a bolo vytvorené v roku 1700 ako korunovačný klenot pre korunovácie kráľa Fridricha I. v roku 1701.

### Nórsko
Kráľovské jablko z nórskych klenotov bolo zhotovené v roku 1818 v Štokholme a je z pozláteného striebra. Glóbus je rozdelený na dve polovice prúžkom zlatom zdobeného rozetami. Podobný prúžok delí hornú pologuľu na dve časti. Na nej je posadené ďalšie jablko v malej mierke s vytesaným latinským krížom.

### Dánsko
Kráľovské klenoty dánskych kráľov sú uložené v zámku Rosenborg.

### Ďalšie krajiny s klenotným jablkom

* České korunovačné klenoty
* Rakúske korunovačné klenoty (aj habsburské)

* Uhorské korunovačné klenoty

## Galéria

Súbor:Kurfürst Friedrich V. von der Pfalz als König von Böhmen.jpg|Fridrich Falcký zobrazený ako český kráľ.
Súbor:British Sovereigns Orb.jpg|Britské kráľovské jablko.
Súbor:Goldene-bulle 1c-480x475.jpg|Zlatá bula Karola IV.
Súbor:Barbarossa.jpg| Cisár Fridrich I. Barbarossa.


## Externé odkazy
* České kráľovské jablko na stránkach Hradu
* České korunovačné klenoty na stránkach Hradu

## Zdroj

Kategória:Korunovačné klenoty
Willard Libby

**Willard Frank Libby** (* 17. december 1908, Grand Valley, Colorado, USA – † 8. september 1980, Los Angeles, Kalifornia) bol americký chemik a fyzik. Vynašiel atómové hodiny a objavil metódy využitia uhlíka 14C pre určenie veku archeologických a umeleckých artefaktov.

Libby bol fyzikálny chemik a zaoberal sa rádioaktivitou a izotopmi. Za objav uhlíkovej metódy C14 používanej na stanovenie veku organických zvyškov dostal v roku 1960 Nobelovu cenu.

## Životopis
V rokoch 1927 až 1933 študoval chémiu na univerzite v Berkeley, dizertačnú prácu venoval rádioaktivite lantanoidov. Bezprostredne po skončení štúdia sa stal asistentom profesora. V 30-tych rokoch postavil prvý Geigerov-Müllerov počítač v USA. V roku 1934 vyvinul časticový detektor na meranie slabej rádioaktivity.

Na základe Guggenheimovho štipendia sa podieľal v rokoch 1941 až [1945] na Columbijskej univerzite na Projekte Manhattan. Pracoval v skupine H. C. Ureya, ktorá vďaka Libbyho vedomostiam lepšie pochopila koróziu a objavila materiály odolné voči nej.

Po vojne prijal pozvanie University of Chicago, kde prednášal do roku 1954. 6. decembra 1946 vyrobil atómové hodiny pracujúce na základe vlastnej oscilácie atómov cézia. Ako pionier rádiochémie a izotopového výskumu objavil v rokoch 19481950 uhlíkovú metódu na datovanie archeologických vzoriek obsahujúcich organické materiály a starých 500 – 50 000 rokov.

Nasledujúcich päť rokov bol ako prvý chemik členom Americkej komisie pre atómovú energiu. V roku 1959 sa vrátil na Kalifornskú univerzitu, kde pracoval až do svojho odchodu do dôchodku v roku 1976. Od roku 1962 tu viedol Inštitút geofyziky a vesmírnej fyziky.

Bol nositeľom mnohých cien a vyznamenaní, vrátane Nobelovej ceny v roku 1960 a Willard Gibbs Award v roku 1958.

Libby bol od roku 1940 do roku 1966 ženatý s Leonorou Hickeyovou, v roku 1945 sa im narodili dvojičky-dcéry. V roku 1966 sa stala jeho druhou manželkou fyzička Leona Woodsová.

## Dielo
* Willard F. Libby: *Radiocarbon Dating*. University of Chicago Press, Chicago 1952

## Referencie


## Literatúra
* R.E. Taylor, 1987, *Radiocarbon dating : an archaeological perspective*, London, Academic Press, chap. 6.
* Greg Marlowe, 1980, W.F Libby and the archaeologists, 1946-1948, *Radiocarbon* 22 (3) : Seiten 1005-1014.
* Greg Marlowe, 1999, Year one : radiocarbon dating and American archaeology, 1947-1948, *American Antiquity* 64 (1) : Seiten 9-32.

## Externé odkazy
* Annotated Bibliography for Willard Libby from the Alsos Digital Library for Nuclear Issues 
* Picture, Biography and Bibliographic Resources
* The Nobel Prize in Chemistry 1960
* Biography of Willard Libby 
* UCLA Biography 
* A digitized collection of documents

## Zdroj

Kategória:Osobnosti z Colorada
Kategória:Fyzici USA
Kategória:Chemici USA
Kategória:Nositelia Nobelovej ceny za chémiu
Kategória:Nositelia Nobelovej ceny z USA
Kategória:Absolventi University of California, Berkeley
Kategória:Vyučujúci na University of Chicago
Kategória:Členovia American Academy of Arts and Sciences
Kategória:Členovia United States National Academy of Sciences
Hell: The Sequel

***Hell: the Sequel*** je debutové EP od americkej hip-hopovej dvojice Bad Meets Evil, ktorá pozostáva z rapperov Eminema a Royce da 5′9″. Album bol vydaný 13. júna 2011 pod vydavateľstvami Shady a Interscope. Za prvý týždeň sa len v USA predalo 171 000 kópií čo stačilo na prvú priečku amerického Billboardu. Celosvetovo sa za prvý týždeň predalo približne 227 000 kópií.

Ešte v roku 2010 sa na internet dostali skladby „Living Proof“ a „Echo“, čo medzi fanúšikmi spôsobilo špekulácie o nadchádzajúcom projekte Bad Meets Evil: 25. apríla 2011 bolo EP oficiálne potvrdené a 2. mája Eminem oznámil názov albumu Hell: The Sequel. „Living Proof“ a „Echo“ sa však budú nachádzať iba na deluxe verzii. Názov albumu odkazuje na predchádzajúcu spoluprácu Eminema a Royce da 5′9″, skladbu s názvom „Bad Meets Evil“ z Eminemovho albumu *[[The Slim Shady LP]]*, ktorú rapperi zakončili vetou „See you in Hell for the sequel, bad meets evil.“ Na stránke YouTube sa 6. júna objavila oficiálna upútavka albumu.

## Single
Prvým singlom z albumu je „Fast Lane“, ktorý vyšiel 3. mája a v rebríčku Billboard debutoval na 32. mieste s počtom 84 000 predaných kópií. Produkovali ho Supa Dups a Eminem. Videoklip k nemu mal premiéru 8. júna 2011. Ďalší singel „Lighters“ na ktorom spolupracoval aj Bruno Mars mal premiéru v rádiách 14. júna. singel debutoval v Billboarde na 16. mieste s predajom 132 000 kópií.

## Zoznam skladieb

* Bonusové skladby

## Rebríčky

## Referencie

Kategória:Hudobné albumy z 2011
Kategória:Hudba v USA
Diskové koleso

**Diskové koleso** je typ vyhotovenia kolesa, ktoré pozostáva z dvoch častí: ráfika a disku.  Predpis EHK/OSN je v definícii prísnejší, požaduje aby bola kombinácia ráfika a disku kolesa nemenná. Diskové koleso spolu s pneumatikou tvorí najčastejší typ kolesa, ktoré sa používa pre automobily.

## Časti diskového kolesa
Diskové koleso má dve časti
* *ráfik* – zabezpečuje spojenie medzi pneumatikou a diskovým kolesom 
* *disk* – zabezpečuje spojenie diskového kolesa s nápravou a prenos síl a momentov

## Vyhotovenia diskových kolies
Podľa použitého materiálu sú bežné nasledovné vyhotovenia:
* oceľový disk a oceľový ráfik vzájomne spojené:
** nitovaním
** zváraním (najčastejší spôsob)
** skrutkovaním
* disk z ľahkých zliatin a oceľový ráfik vzájomne spojené
* diskové koleso z ľahkej zliatiny vyrobené ako jeden kus

## Referencie

## Pozri aj
* koleso s drôteným výpletom

Kategória:Kolesá
Gmina Dębowiec

**Gmina Dębowiec** môže byť:
* Gmina Dębowiec (powiat cieszyński)
* Gmina Dębowiec (powiat jasielski)
Gmina Jabłonna

**Gmina Jabłonna** môže byť:
* gmina Jabłonna (powiat legionowski)
* gmina Jabłonna (powiat lubelski)
X (album, Kylie Minogue)

***X*** je desiaty štúdiový album austrálskej speváčky Kylie Minogue. Predchádzala jej singel „2 Hearts“ a prepustený celosvetovo v novembri 2007. Americké vydanie *X* sa konala v apríli 2008.

Okrem všeobecne pozitívne kritický príjem bol *X* nominovaný na Brit Award pre medzinárodný album a debutoval na prvom mieste v Austrálii. Žiadne oficiálne vyhlásenie bolo uvedené na predaj *X*, ale podľa britského denníka *[[The Times]]* v decembri 2008, album predával jeden milión kópií po celom svete.

## Zoznam piesní

## Referencie

## Externé odkazy
* Kylie Minogue – oficiálna stránka 

Kategória:Albumy Kylie Minogue
Kategória:Hudobné albumy z 2007
Gmina Gorzyce

**Gmina Gorzyce** môže byť:
* gmina Gorzyce (powiat tarnobrzeski)
* gmina Gorzyce (powiat wodzisławski)
Kneiff

**Kneiff** je vrch, ktorý sa nachádza na severe Luxemburska blízko trojmedzia s Nemeckom a Belgickom. S výškou  je najvyšším prirodzeným bodom v štáte. Je o jeden meter vyšší ako Buurgplaatz, ktorý sa často nesprávne považuje za najvyšší bod. Leží blízko dedinky Wilwerdange v obci Troisvierges.

Vrch je súčasťou chráneného územia Naturpark Our.

Kategória:Geografia Luxemburska
Kategória:Vrchy v Európe
Kategória:Najvyššie vrchy štátov
Botev (vrch)

**Botev** () () je najvyšší vrchol Starej planiny, pohoria v centrálnom Bulharsku. Do roku 1950, kedy bol premenovaný, mal turecký názov *Jumrukčal* (Юмрукчал). Je súčasťou Národného parku.

## Poloha
Vrch sa nachádza v pohorí Stará planina, ktoré sa tiahne v podobe úzkeho pásu zo Srbska až na pobrežie Čierneho mora. Leží v regióne Plovdiv, v okrese Karlovo, takmer v geografickom strede krajiny. Za priaznivého počasia a dobrej viditeľnosti ponúka jedinečný výhľad na severné aj južné Bulharsko.

## Stavby na vrchole
Na vrchole s výhodnou polohou v centrálnom Bulharsku bol v roku 1966 sprevádzkovaný televízny a rozhlasový vysielač, ktorý pokrýva signálom až 2/3 krajiny. Priemerné teploty −8,9 °C v januári a 7,9 °C v júli na vrchole a iné hodnoty počasia meria tamojšia meteorologická stanica. 

## Prístup
* od horskej chaty *Rai*, od ktorej sa po „Tarzanovom chodníku“ dostanete na vrchol za 2,5 až 3 hodiny
* od útulne *Pleven* trvá výstup 3,5 – 4 hodiny
* od chaty *Taja* 4,5 – 5 hodín
* od chaty *Vasil Levski* 3,5 až 4 hodiny

## Zdroj

Kategória:Vrchy v Bulharsku
Kategória:Balkanidi
Kategória:Dvojtisícovky v Bulharsku
Kategória:Plovdiv (oblasť)
Kategória:Stará planina
Kategória:Vrchy v Starej planine
Heers

**Heers** je belgická obec vo Flámskom regióne v provincii Limbursko. 

## Obyvateľstvo
Obec má približne 7 018  obyvateľov (2010).

## Časti obce
Od 1. januára 1977 obec Heers pozostáva z týchto častí (bývalých obcí):
* Heers
* Batsheers
* Gutschoven
* Heks
* Horpmaal
* Klein-Gelmen
* Mechelen-Bovelingen
* Mettekoven
* Opheers
* Rukkelingen-Loon
* Vechmaal
* Veulen

## Referencie

## Iné projekty

## Externé odkazy
* Oficiálne stránky obcí

Kategória:Obce v belgickej provincii Limbursko
Stohl

**Stohl** alebo **Štohl**:

* Ján Štohl (1932, Pezinok – 1993, Pezinok), slovenský astronóm
** 3715 Štohl, planétka, objavil Antonín Mrkos
*Martin Stohl (*1970, Kanada), slovenský architekt a momentálne ESG manažér, syn Jána Štohla
* Igor Štohl (* 1964, Bratislava), slovenský šachový veľmajster a autor šachových kníh